Mundtlige aftaler er lige så gyldige som skriftlige. Problemet er at en aftale ofte savner en udfyldning af de nærmere vilkår og at det på denne baggrund kan være svært endeligt at få fastlagt hvilke vilkår der skal være gældende i detaljen. Specielt naturligvis, hvis sælgeren har fortrudt  det lovede salg.
Hvis sælger erkender at der var tale om en aftale er han forpligtet heraf og udfyldning af aftalen skal ske på de for overdragelsen af andelsboliger i foreningen sædvanlige vilkår. Hvis sælger benægter at der var tale om en aftale skal køber kunne bevise at det var tilfældet. Den bevisbyrde kan være svær at løfte, men det kommer naturligvis an på de konkrete forhold, herunder om nogen  har overhørt at aftalen blev indgået.
Med venlig hilsen ADVODAN
Henning Petersen advokat
ADVODAN | Strandgade 51 | 3000 Helsingør Tlf: 49 21 21 21 |  Fax: 49 21 58 30 Email: hpe@helsingoer.advodan.dk
ADVODAN – et netværk til forskel